Debutalbum

Debutalbum er det første musikkalbum et band eller en musikkartist utgir, deres debut. Kortere musikkalbum slik som EP-er regnes normalt ikke som debutalbum, derimot regnes en artists første studioalbum som debutalbumet. Eksempelvis regnes Mercyful Fates selvtitulerte første utgivelse, Mercyful Fate, ikke som debutalbum da dette er en fire spors EP, men det neste albumet, Melissa, regnes som debutalbumet, da det er et studioalbum med full lengde.

Salg (per 2008)
Guns N' Roses har salgsrekorden for rock-debutalbum i USA med Appetite for Destruction fra 1987, som solgte 18 millioner i USA (18 x platina) og 31 millioner på verdensbasis. 
Britney Spears har rekorden for mestselgende pop-debutalbum i USA med ...Baby One More Time fra 1999, som ble solgt i 14 millioner eksemplarer (14 x platina) og 22 millioner på verdensbasis. 
Whitney Houston har salgsrekorden for R&B-debutalbum i USA, hennes produkt, Whitney Houston, fra 1985 solgte over 13 millioner (13 x platina) i USA, og 22 millioner på verdensbasis. 
Leona Lewis har rekorden for det raskestselgende debutalbum i Storbritannia. Hennes Spirit solgte mer enn 375 000 eksemplarer den første uka etter at det ble utgitt.

Referanser 

 

de:Musikalbum#Debütalbum